text: 3-årig væk på 5. time ved Hvidbjerg Strand
  23 september 2014 kl. 08.47
  En kun tre år gammel pige er på fjerde time savnet ved Hvidbjerg strand. Hun er sammen med sine forældre på ferie på Hvidbjerg Strand Feriepark. Politiet er i gang med en større eftersøgning.
  - Den lille pige har været forsvundet siden kl. 8, hvor hun cyklede rundt i området på en grøn cykel. Hun har en lilla trøje på. Vi tager eftersøgningen meget seriøst og har sendt mange betjente og politihunde til området. Der er flere fiskesøer og et stort sommerhusområde ved Hvidbjerg Strand, hvorfor vi også sætter helikoptere ind i eftersøgningen, siger vagtchef Søren Strægaard hos Syd- og Sønderjyllands Politi til TV SYD.
  Politiet beder borgerne i området om at undersøge deres grunde og se efter den lille pige i skure, carporte og garager.
  
  Hunde og helikopter er sat ind i eftersøgning af 3-årig pige i Blåvand. Se venligst efter på grunde og i skure/carporte/garager #politidk
  
  